**Ministru kabineta noteikumu projekta**

**“Grozījumi Ministru kabineta 2007. gada 23. janvāra noteikumos Nr. 72 “Dabas parka “Pape” konsultatīvās padomes nolikums””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 13. pants un likuma „Par īpaši aizsargājamām dabas teritorijām” 25. panta piektā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2007. gada 23. janvāra noteikumu Nr. 72 “Dabas parka “Pape” konsultatīvās padomes nolikums” (turpmāk – Noteikumi Nr. 72) 5. punkts nosaka konsultatīvās padomes (turpmāk – padomes) sastāvu, kuru apstiprina vides aizsardzības un reģionālās attīstības ministrs.Dabas parks “Pape” (turpmāk – dabas parks) atrodas Rucavas novada un Nīcas novada teritorijās, savukārt spēkā esošajos Noteikumos Nr. 72 tiek paredzēta vieta (līdz ar to – arī balsstiesības) padomes sastāvā tikai Rucavas novada domes pārstāvim. Lai nodrošinātu arī Nīcas novada domes pārstāvniecību padomē, Noteikumu projekta “Grozījumi Ministru kabineta 2007. gada 23. janvāra noteikumos Nr. 72 “Dabas parka “Pape” konsultatīvās padomes nolikums”” (turpmāk – noteikumu projekts) 2.punkts tiek papildināts, paredzot padomes sastāvā arī pārstāvi no Nīcas novada domes.Noteikumu projekta saskaņošanas procesā tika saņemts Latvijas Kūdras asociācijas 2017. gada 28. novembra atzinums “Par Ministru kabineta noteikumu projektu”, kurā tika lūgts padomes sastāvā iekļaut arī pārstāvi no Latvijas Kūdras asociācijas, pamatojot ar to, ka dabas parka “Pape” teritorijā ir arī kūdras ieguve (izsniegtas četras licences saimnieciskās darbības veikšanai), kas nodrošinātu arī pārstāvi no šīs jomas saimnieciskās darbības veicējiem.Noteikumi Nr. 72 sākotnēji izdoti saskaņā tikai ar Valsts pārvaldes iekārtas likuma 13. pantu. Saskaņā ar Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 98. punktu, ja noteikumu projekts sagatavots uz vairāku likumu pamata, norādē uz noteikumu izdošanas tiesisko pamatu ietver norādi uz katru attiecīgo pilnvarojumu saturošu likuma normu. Ievērojot to, ka pilnvarojumu apstiprināt īpaši aizsargājamās dabas teritorijas (tai skaitā, dabas parka) konsultatīvās padomes nolikumu satur arī likuma “Par īpaši aizsargājamām dabas teritorijām” 25. panta piektā daļa, noteikumu projekta 1. punkts paredz papildināt norādi uz Noteikumu Nr. 72 izdošanas tiesisko pamatu.Noteikumu projekta 3. punkts paredz svītrot Noteikumu Nr. 72 6. punktu, jo atbilstoši likuma “Par īpaši aizsargājamām dabas teritorijām” 25. panta piektajai daļai dabas parka padomes nolikumu apstiprina Ministru kabinets, bet personālsastāvu – atbildīgais ministrs, attiecīgi likumdevējs ir pilnvarojis Ministru kabinetu apstiprināt aizsargājamās teritorijas konsultatīvās padomes nolikumu, kurā nosaka arī konsultatīvajā padomē pārstāvētās iestādes un to pārstāvju skaitu. Savukārt konsultatīvās padomes personālsastāvu apstiprina atbildīgais ministrs, kā to nosaka likuma “Par īpaši aizsargājamām dabas teritorijām” 25. panta piektā daļa. Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.2. apakšpunkts, kas noteic, ka normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto regulējumu, līdz ar to Noteikumu Nr. 72 6. punkts ir svītrojams. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – Ministrija), Dabas aizsardzības pārvalde (turpmāk – DAP), Nīcas novada dome. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nīcas novada dome.Latvijas Kūdras asociācija. |
| 2. | Tiesiskā regulējuma ietekme uz tautsaimniecību un administratīvo slogu | Nīcas novada domei un Latvijas Kūdras asociācijas pārstāvjiem konsultatīvās padomes sastāvā ir iespēja sniegt ieteikumus valsts un pašvaldību iestādēm, biedrībām un nodibinājumiem, kā arī citām juridiskām un fiziskām personām to darbu pilnveidošanai atbilstoši dabas parka izveidošanas un aizsardzības mērķiem, kā arī piedalīties dabas parka individuālo aizsardzības un izmantošanas noteikumu un dabas aizsardzības plāna īstenošanā.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Noteikumu projekts šo jomu neskar. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Noteikumu projekts šo jomu neskar. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļvietnē. |
| 2. | Sabiedrības līdzdalība projekta izstrādē | Noteikumu projekts 2017. gada 27. oktobrī ievietots Ministrijas publiskā tīmekļvietnē: [www.varam.gov.lv](http://www.varam.gov.lv). |
| 3. | Sabiedrības līdzdalības rezultāti | Noteikumu projekts 2017. gada 27. oktobrī tika nosūtīts Nīcas novada domei atzinumu un komentāru sniegšanai.2017. gada 28. novembrī tika saņemts priekšlikums no Latvijas Kūdras asociācijas ar lūgumu padomes sastāvā iekļaut pārstāvi no Latvijas Kūdras asociācijas. Priekšlikums tiek ņemts vērā un Noteikumu projekta 2. punkts papildināts, norādot pārstāvi no Latvijas Kūdras asociācijas. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, DAP, Nīcas novada dome, Latvijas Kūdras asociācija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju.Jaunas institūcijas nav jāveido un esošās nav jāreorganizē.Nīcas novada domei, Latvijas Kūdras asociācijai ir iespēja deleģēt pārstāvi piedalīties padomes darbā, ja to uzskata par nepieciešamu. Latvijas Kūdras asociāciju padomē pārstāvēs viens pārstāvis no kūdras ieguves uzņēmuma, kam izsniegta zemes dzīļu izmantošanas licence kūdras ieguvei dabas parkā.Padomes materiāltehnisko nodrošinājumu un tās lietvedību kārto DAP. |
| 3. | Cita informācija | Nav. |

Vides aizsardzības un reģionālās

attīstības ministrs Kaspars Gerhards

Briška, 67026424

dace.briska@varam.gov.lv